google/wiki40b huggingface dataset:
Ribosoma

Ang ribosoma(Ingles: ribosome) ay isang bahagi ng isang selula na bumubuo ng dalawampung mga spesipikong mga molekulang asidong amino upang bumuo ng partikular na protinang molekula na tinutukoy ng sekwensiyang nucleotide ng molekulang RNA. Ang isa sa sentral na katuruan ng biolohiya na karaniwang tinutukoy na sentral ng dogma ng molekular na biolhiya ay ang DNA ay ginagamit upang lumikha ng RNA na ginagamit naman upang lumikha ng mga protina. Ang sekwensiya ng DNA ay kinokopya sa tagahatid na RNA(mRNA). Pagkatapos nito ay binabasa ng mga ribosoma ang impormasyon sa mRNA na ito at ginagamit upang lumikha ng mga protina. Ang prosesong ito ay tinatawag na pagsasalin(translation). Ang ribosoma ay nagsasalin ng henetikong impormasyon mula sa RNA sa mga protina. Isinasagawa ito ng mga ribosoma sa pamamagitan ng pagbibigkis nito sa mRNA at gingamit ito bilang suleras(template) sa pagtukoy ng tamang sekwensiya ng mga asidong amino sa isang partikular na protina. Ang mga asidong amino ay ikinakabit sa mga molekulang tagalipat na RNA(tRNA) na pumapasok sa isang bahagi ng ribosoma at bumibigkis sa sekwensiyang mensaherong RNA. Ang ikinabit na mga asidong amino ay pinagdudugtong naman ng isang bahagi ng ribosoma. Ang mga ribosoma ay gumagalaw sa kahabaan ng mRNA, binabasa ang mga sekwensiya nito at lumilikha ng tumutugong kadena ng mga asidong amino.
Benedicto Miran

Si Benedicto Miran ay isang politiko sa Pilipinas.
Powerade

Ang Powerade ay isang tatak ng pampalakasang inumin na pag-aari ng The Coca-Cola Company. Ito ay pinakilala noong 1990.
Ewha Womans University

Ang Ewha Womans University (Hangul: 이화여자대학교; Hanja: 梨花女子大學校) ay isang pribadong pamantasang pambabae sa Seoul, Timog Korea na itinatag noong 1886 sa pamamagitan ng ang mga American Methodist Episcopal Church. Ito sa kasalukuyan ang pinakamalaking institutong pang-edukasyon para sa mga babae at isa sa pinakaprestihiyosong unibersidad sa Timog Korea.
Habang ang kakulangan ng isang kudlit sa "Womans University" ay hindi kumbensyonal, ang paggamit ng mga "Woman's" imbes na "Women's" sa Ingles ay normal sa nakaraan.
Ang paggamit ng "Womans" ay merong espesyal na kahulugan. Naisip ng mga nagtatag sa kolehiyo na ang bawat isang babae ay dapat igalang; upang palaganapin ang ideyang ito, pinili nila ang salitang "woman" sa Ingles upang maiwasan ang pagbubukol ng mga mag-aaral sa salitang "women."
Al Khor (lungsod)

Ang Al Khor ay isang lungsod sa Qatar.
Anemia

Paglalarawan

Ang laganap na deskripsiyon ng anemia ay ang "kawalan ng dugo", na literal na pagsasalinwika ng salitang anemia. Maliban na lamang sa maiksing panahon pagkaraan ng pagdurugo, ang anemia ay hindi nangangahulugang pag-unti ng dugo sa loob ng katawan (ang anemia ay hindi kakulangan ng dugo), bagkus ay isang kakulangan ng ilan sa mahahalagang mga sangkap. Sa loob ng ilang panahon, magiging higit na manipis ang kalidad ng bulto ng umiikot na dugo sa loob ng katawan.
Ilang antas ng anemia ang matatagpuan sa mga sakit na nakapanglulupaypay, katulad ng tuberkulosis, pagkaraan ng mga lagnat, sa masulong na sakit sa bato, kanser, malaria, syphilis, atbp. Kapansin-pansin ang anemia sa sakit ng pagkakaroon ng bulating tiwal (hookworm), sa sakit na ulser na gastriko o duodenal, sa labis na pagreregla at iba pang mga sanhi ng tumpukang pagdurugo. Maaari ring magresulta ang anemia mula sa hindi pangangalaga sa kalinisan na pangkalusugan at pangkatawan, sobrang kakulangan sa pag-eehersisyo habang nasa labas ng bahay o ibang gusali, paglalagi sa mga gusaling walang sapat na bentilasyon, hindi pagkain ng sapat, bibig na may impeksiyon (septic mouth), atbp.
Ang mga taong mayroong may anemia ay nagiging maputla, may pamumuti ng mga membranong mukosa na kapansin-pansin sa gilagid at sa linya ng pang-ibabang mga talukap ng mata (takip ng mata), at mayroong panghihina ng katawan at isipan. Ang pagtatrabaho at pag-eehersisyo ay labis na nakakapagpapagod. Ang pag-akyat sa hagdan o burol ay nakapagdurulot ng kakapusan ng hininga at palpitasyon. Ang hindi mabuting dami ng dugo sa mga organong panunaw ay humahantong sa dyspepsia, na nakapagpapataas ng antas ng pagkaantok at pagkainis (pagka-irita, iritasyon) na nagreresulta na mula sa sistemang nerbisyos na hindi sapat ang nutrisyon.

Anemiang primarya

Karaniwang tinatawag na anemiang primarya ang anemia kapag hindi malinaw ang sanhi nito. Ang dalawang pangunahing anyo ng anemiang primaryo o pangunahing anemia ay ang klorosis (chlorosis) at ang anemiang mapaminsala (pernicious anemia). Ang klorosis ay tinatawag ding anemiang hipokromiko (hypochromic anemia), samantalang ang anemiang mapaminsala ay nakikilala rin bilang anemiang Addisoniano.

Anemiang dimorpiko

Ang anemiang dimorpiko ay dalawang uri ng anemia na magkasabay. Halimbawa, ang hipokromikong makrositiko na dahil sa impestasyon ng tiwal (bulating-kawit) na humahantong sa pagkakaroon ng hindi sapat na bakal at bitamina B12 o asidong poliko  o pagkatapos ng isang pagsasalin ng dugo.
Laugh Out Loud (seryeng pantelebisyon)

Ang Laugh Out Loud ay isang palabas na nakakatawang komedya sa telebisyon ng ABS-CBN na ang host ay si Luis Manzano. Ito ay pinalabas noong Disyembre 4, 2010 hanggang Hunyo 18, 2011.
Euric

Si Euric (Gotiko: Aiwareiks), kilala rin bilang Evaric, o Eurico sa Espanyol at Portuges (c. 440 – 484), Anak ni Theodoric I at ang nakababatang kapatid ni Theodoric II, ay namuno bilang hari ng mga Visigoth, na ang kanyang kabisera ay makikita sa Toulouse, mula 466 hanggang 484.
Namana niya ang malaking bahagi ng mga pagmamay-ari ng mga Visigoth sa rehiyong Aquitaine ng Gaul, isang lugar na nasa ilalim na ng mga Visigoth noon pang 415. Lumipas ang ilang dekada, lumawak ang teritoryo ng mga Visigoth dahil sa humihinang kapangyarihan ng mga Romano, na patungong Hispania.
Tayo (awit)

Ang Tayo ay kinanta ni Sarah Geronimo sa kanyang album na Expressions.
Dalagang Bukid

Sinopsis

Sina Angelita at Cipriano ang magkasintahan sa Dalagang Bukid. Tutol ang mga magulang ni Angelita kay Cipriano, bilang kaniyang mangingibig dahil mas gusto nila para sa dalaga si Don Silvestre. Nang pinilit ng mga magulang ni Angelita na ipakasal kay Don Silvestre, ay kanyang ibinunyag na siya ay nauna nang magpakasal kay Cipriano, na lingid sa kaalaman ng karamihan ay tapos pala ng abogasya. Kaya, bilang isang maginoo ay binati rin ni Don Silvestre ang dalawa.
Lexington-Fayette, Kentucky

Ang Lexington-Fayette ay isang lungsod sa Kentucky, Estados Unidos.
1561 Fricke

Ang 1561 Fricke ay isang planetang hindi pangunahin.
Laguna State Polytechnic College

Ang Laguna State Polytechnic College ay isang kolehiyong paaralan na matatagpuan sa Santa Cruz, Laguna, Pilipinas.
Ito ay itinatag noong 1957 at kasalukuyang pinamumunuan ni Dr. Rodelio Maglapus.
Unibersidad ng Ghent

Ang Unibersidad ng Ghent (Olandes: Universiteit Gent, Ingles: Ghent University, dinadaglat na bilang UGent) ay isang pampublikong unibersidad sa pananaliksik na matatagpuan sa Ghent, Belgium. Ito ay itinatag noong 1817 sa pamamagitan ni Haring William I ng Netherlands. Matapos ang rebolusyong Belhiko ng 1830, ang bagong-tatag na estado ng Belgium ang sumunod na nangasiwa sa unibersidad. Noong 1930, ito ay naging ang unang Dutch-speaking university sa Belgium, samantalang ang Pranses ang nananatiling pangunahing wika ng akademya. Noong 1991, ang unibersidad ay nabigyan awtonomiya at binago ang pangalan nito mula Pampamahalaang Unibersidad ng Ghent (Olandes: Rijksuniversiteit Gent, dinaglat na RUG, Ingles: State University of Ghent) sa kasalukuyan nitong designasyon. Ang Unibersidad ay sumusuporta sa University Library at ang University Hospital, na isa sa pinakamalaking ospital sa Belgium.
Ang Unibersidad ng Ghent ay konsistent na rate nabibilang sa mga nangungunang unibersidad hindi lamang sa Belgium kundi pati na rin sa buong mundo.
Lim Jeong Hee

Si Lim Jeong Hee ay isang mang-aawit sa Timog Korea.
A Little Night of Music

Ang A Little Night of Music ay isang palabas sa telebisyon sa Pilipinas ng GMA Network.
Pagkakabuhol na quantum

Ang Pagkakabuhol na quantum(Quantum entanglement) ay nangyayari kung ang mga elektron, molekula na kahit kasinglaki ng mga buckyball, poton etc., ay pisikal na nag-uugnayan(interact) at naging magkahiwalay. Ang uri ng interaksiyon ay sa paraang ang bawat nagreresultang miyembro ng pares ay angkop na inilalarawan ng parehong kwantum mekanikal na deskripsiyon(estado) na walang hanggan(indefinite) ayon sa mga mahalagang paktor gaya ng posisyon, momentum, ikot(spin), polarisasyon etc. Ayon sa interpretasyong Copenhagen ng mekaniks na kwantum, ang pinagsasaluhang estado ng magkabuhol na pares na ito ay walang hanggan(indefinite) hanggang sa masukat. Ang pagkakabuhol na quantum ay isang anyo ng superposisyong kwantum. Kung ang pagsukat ay ginawa sa pares na ito at ito ay nagdulot sa isang miyembro ng pares na ito na kumuha ng isang tiyak na halaga gaya halimbawa ng pakanan-ng-oras na ikot (clockwise spin), ang natirang miyembro ng pares na ito ay matutuklasan na kalaunang kumuha ng komplementaryong halaga gaya halimbawa ng pakaliwang-oras na ikot(counterclockwise spin). Samakatuwid, merong korelasyon sa pagitan ng mga resulta ng pagsukat na ginagawa sa isang magkabuhol na pares at ito'y nangyayari kahit ang pares na ito ay naging magkahiwalay sa arbitraryong malalaking distansiya.
144 Vibilia

Ang 144 Vibilia ay isang planetang hindi pangunahin.
Tokujo Kabachi!!

Ang Tokujo Kabachi!! ay isang palabas sa telebisyon sa bansang Hapon.
Listeria

Ang Listeria ay isang uri ng bakterya kahariang Protista. Ito ay Gram-positive bacteria.
Thurgood Marshall

Si Thurgood Marshall (Hulyo 2, 1908 – Enero 24, 1993) ay isang Amerikanong hukom at unang Aprikanong Amerikanong naglingkod sa Kataas-taasang Hukuman ng Estados Unidos. Bago maging isang hurista, isa siyang manananggol na mas naaalala dahil sa kaniyang mga tagumpay sa pakikipagdebate sa harap ng Korte Suprema at para sa tagumpay sa Brown v. Lupon ng Edukasyon. Bilang abogado, siya ang kinatawan ng National Association para sa Advancement of Colored People (Pambansang Asosasyon para sa Pagsulong ng mga Taong May Kulay) at laban siya sa segregasyon ng mga lahi.
Shounen wa Tori ni Natta

Ang Shounen wa Tori ni Natta ay isang palabas sa telebisyon sa bansang Hapon.
Kristalograpiya

Ang kristalograpiya (Ingles: crystallography, bigkas /kristalografi/; Kastila: cristalografía) ay ang agham ng pag-aaral ng heometrikong deskripsiyon ng mga kristal at ang kanilang panloob na pagkakaayos. Ang mga nag-aaral ng mga kristal o bubog ay tinatawag na mga kristalograpo o kristalograper.
Real Stories kasama si Loren

Ang Real Stories kasama si Loren ay isang palabas sa telebisyon sa Pilipinas ng TV-5 / Associated Broadcasting Company.
Dulce María

Si Dulce María ay isang artista sa Mehiko.
Kalapati (Maalaala Mo Kaya)

Ang Kalapati ang una sa dalawang yugto ng dramang pantelebisyon na Maalaala Mo Kaya na nagpapakita ng buhay ng dating Senador Benigno Aquino, Jr. at dating Pangulong Corazon Aquino na isinahimpapawid noong 23 Enero 2010 na pinagbidahan nina Piolo Pascual at Bea Alonzo. Sa yugtong ito pinakita ang buhay pag-ibig nina Ninoy at Cory noong kanilang kabataan, pagkakasal, hanggang sa pagdedeklara ng Batas Militar.

Awit Kay Ninoy at Cory

Ang Kanta I Have Fallen In Love With A Same Woman Three Times Kay Jose Mari Chan.
Zoilo dela Cruz Jr.

Si Zoilo dela Cruz Jr. ay isang politiko sa Pilipinas.
261 Prymno

Ang 261 Prymno ay isang planetang hindi pangunahin.
Carl John Barrameda

Si Carl John Barrameda ay isang artista sa Pilipinas.
Kuryo

Ang kuryo ay isang elementong kimikal na mag sagisag na Cm, atomikong bilang na 96. Ang elementong ito na nasa seryeng actinide ay ipinangalan alinsunod sa mga tagasaliksik ng radioactivity na sina Marie at Pierre Curie.
Yamamoto, Miyagi

Ang Yamamoto ay isang munisipalidad sa Prepektura ng Miyagi, bansang Hapon.
Make You Feel My Love

Ang "Make You Feel My Love" na kinanta ni Adele sa kanyang album na 19.
Angustia

Ang Angustia ay isang palikula sa Pilipinas na sinimulang itinanghal noong Pebrero 8, 1963 at ginanapan ni Charito Solis.
Enjel

Si Enjel ay isang mang-aawit sa Timog Korea.
Suiyoubi no Jouji

Ang Suiyoubi no Jouji ay isang palabas sa telebisyon sa bansang Hapon.
Eduardo Liñán

Si Eduardo Liñán ay isang artista sa Mehiko.
Patsy

Si Pastora Mateo (1916-1979), o mas kilala sa pangalang Patsy o Patsy Patsochay, ay isang artista at komedyante na sikat noong mga dekada 1950 at 1960. Kilala rin siya sa pagiging orihinal na babaeng punong-abala ng Tawag ng Tanghalan kasama ang isa pang komedyante na si Lupito. Sa pelikula at sa telebisyon ay kilala siya sa pagsasalita ng wikang Kapampangan kapag nagkaroon ng problema. Ang kanya sanang magiging katambal ay si Pugo, pero iyon ay di natuloy sa kanyang paglisan noong 1978. Matapos ang isang taon,ay nasundan naman ito ng kanyang pagpanaw noong 1979 sa edad na 64. Nang mawala siya ay pinalitan siya ni Nanette Inventor na mula naman sa Macabebe, Pampanga. Si Patsy ay nagmula naman sa Lubao, Pampanga.
1305 Pongola

Ang 1305 Pongola ay isang planetang hindi pangunahin.
Tratado ng Pirineos

Ang Tratado ng Pirineos (Kastila: Tratado de los Pirineos, Pranses: Traité des Pyrénées, Catalan: Tractat dels Pirineus, Inggles: Treaty of the Pyrenees) ay pinirmahan upang wakasin ang Digmaang Franco-Espanyol sa pagitan ng Pransiya at Espanya, isang digmaang noong una ay bahagi ng mas malaking Digmaan ng Tatlumpung Taon. Pinirmahan ito sa Isla de los Faisanes, isang pulong-ilog sa bakuran ng nasabing dalawang bansa. Ang mga haring Luis XIV ng Pransiya at Felipe IV ng Espanya ay kinatawan ng kani-kanilang mga punong ministro, sina Cardinal Manzarin at Don Luis de Haro.
Pagpili

Ang pagpili ay kinakasangkutan ng pagpapasya na maaring kinabibilangan ng paghusga ng merito o pagtitimbang ng maraming pagpipilian at pagpili ng isa o higit pa.
Bahagi ng isang pasya ang masusing pagpili: pagtitimbang sa mga pagpipilian at pagpili ng isa o higit pa rito. Maaaring pumili sa pagitan ng mga hinuha o sa mga konkretong konsepto na may kaakibat na karampatang gawain. Halimbawa, maaaring pumili ang isang manlalakbay ng daan na pinakamalapit sa kanyang paroroonan. Ang napiling daan ay maaaring galing sa mga salik tulad ng layo ng bawat daanan, bigat ng trapiko at iba pa. Kung isang matinding dahilan ang nagtulak sa isang indibiduwal sa pagpili ng pasya, mas magtatalo ang pag-unawa, hinala at emosyon.
Ang pagpili ng pagkain para sa hapunan o kung ano ang maaaring isuot sa isang Sabadong umaga ay mga halimbawa lamang ng mga simpleng pasya na kaunti lamang ang epekto sa buhay ng nagpapasya. Ilan naman sa mga mahihirap na pasya ay ang pagpili ng iboboto tuwing halalan, pagpili ng propesyong tatahakin, mapapangasawa at iba pa – mga pasya na mula sa iba't ibang impluwensya at may mas malawak na pagsasanga ng mga bagay.
Karamihan ay nakikita ang pagpili bilang isang mabuting bagay, subalit ang isang napakalimitado o tila may hadlang na pasya ay maaaring humantong sa pagkalito sa pagpili at maaaring magkaroon ng nakakadismayang resulta. Sa kabilang banda, ang pasyang may iba't ibang pinagpipilian ay maaaring magdulot ng pagkalito, pagsisisi sa ibang alternatibo na hindi pinili at pagsasawalang-bahala sa hindi maayos na pamumuhay. Maaari ding magdulot ng problema sa pag-iisip ang takot na, kaakibat ng pagpili ng isang bagay o landas, ang pangangasiwa ng mga ito.
Santa Rosa ng Lima

Talambuhay

Ipinanganak siya na Isabel Flores y de Oliva sa Lima, sa noo'y Virreinato ng Peru, noong Abril 20. 1586. Isa siya sa maraming supling nina Gaspar Flores, isang arcabucero sa hukbo ng Imperyo ng Espanya na ipinanganak sa San Germán, pulo ng San Juan Bautista (ngayo'y Puerto Rico), at  María de Oliva, isang mulata na taga-Lima. Ang palayaw niyang "Rosa" ay hango sa insidente noong siya'y isa pang sanggol, nang sabihin ng kanilang katulong na nakita niya umano na nagbagong-anyo ang kaniyang mukha at naging rosas. Noong 1597, siya'y kinumpilan ng Arsobispo ng Lima na si Turibius de Mongrovejo na naging santo. At noo'y pormal niyang ginamit ang pangalan na Rosa.
At upang matularan ang pamumuhay ni Santa Catalina ng Siena, nagsimula siyang mag-ayuno tatlong ulit sa isang linggo at palihim na nagpenitensiya ng matindi. Nang hangaan ng kaniyang mga manliligaw ang kaniyang kagandahan, nabahala si Rosa kaya ginupit niya ang kaniyang buhok at nagpahid ng paminta sa kaniyang mukha. Tinanggihan niya ang lahat ng kaniyang mga manliligaw kahit pa tumutol ang kaniyang mga kaibigan at pamilya. Kahit na paulit-ulit punahin ng kaniyang mga magulang ang oras na ginugugol niya sa araw-araw na pagtanggap ng Banal na Sakramento, napakabihirang gawain noong mga panahong iyon. Nanumpa siyang panatilihin ang kaniyang pagkabirhen, na tinutulan ng kaniyang mga magulang, na ninais siyang makasal. Sa huli, sumuko na lang ang kaniyang ama, at binigyan siya ng sariling silid sa kanilang tahanan.
Risa Niigaki

Karera

Sumali si Risa sa grupong Morning Musume noong Agosto ng taong 2001, kasama sina Ai Takahashi, ang kanyang matalik na kaibigang si Asami Konno, at si Makoto Ogawa. Una siyang nakita sa ikalabing-tatlong single ng Morning Musume na "Mr. Moonlight ~Ai no Big Band~," kung saan siya lamang (sa panglimang henerasyon) ang nakakuha ng solo line. Ngunit bago siya naging kasapi sa grupo, lumabas na siya sa isang patalastas sa telebisyon, kung saan siya ay nag-endorse ng karaokeng pambata.
Taong 2002, inilagay siya sa subgroup na Tanpopo, kasama ang kamiyembrong si Asami Konno at miyembrong taga-Melon Kinebi na si Ayumi Shibata, upang palitan ang mga lumang miyembro nito: sina Kaori Iida, Mari Yaguchi, at Ai Kago. Sa gayong ding taon, inilagay siya sa shuffle group na Happy 7.
Pagdating ng Setyembre, ng taong 2003, hinati ang grupong Morning Musume, at inilagay siya sa grupong Morning Musume Sakuragumi. Bago siya ilagay sa grupong ito, inilagay siya sa grupong 7 AIR noong nangyari ang summer shuffle sa taong iyon.
Adbentistang Unibersidad ng Pilipinas

Ang Adbentistang Unibersidad ng Pilipinas (Ingles:Adventist University of the Philippines) ay isang kolehiyong paaralan na matatagpuan sa Silang, Cavite, Pilipinas.
Ito ay itinatag noong 1917 at kasalukuyang pinamumunuan ni Dr. Gladden O. Flores.
Wikang kupta

Heograpiya at Kasaysayan

Itinuturing nang lipasikan (extinct) ang wikang kupta dahil sa kawalan ng mga taal na tagapagsalita nito, pangunahin na dahil nadisnan na ito ng wikang arabe bilang wika ng Ehipto matapos ang konkestang muslim ng Hilagang Aprika simula ikapitong siglo. Gayunpaman, namasigla ang wika bilang istandard pampanitikan noong ika-12 hanggang ika-13 siglo, at nagksaroon ng tila Renasans na pagbuhay (likbugan) noong ika-19 sa mga intelektwal na Ehipsyo. Kunsarado ang wika eksklusibo sa Ehipto at kalapit-lugar kaya't malaki ang impluwensya ng nasabing wika sa dilura/dialektong ehipsyo ng wikang arabe.
Bilang bahagi ng tuluy-tuloy na kasaysayan ng wikang ehipsyo, ang wikang kupta ay maituturing na pinakabagong manipestasyon ng wikang ehipsyo, kasama ng Kalaunang Kasaysayan (Late Period) ng wika matapos ang etapang demotiko; naging pangunahing wika ng mga Ehipsyo ang kupta (bilang wikang kolokyal). Gayunpaman, matapos maipailalim sa mga Arabeng muslim, sa utos na rin ng Kalipa Abd al-Malik ibn Marwan, pinalitan ng arabe ang kupta at griyegong kiní (koine) bilang opisyal na wika ng rehiyon, at lahat ng mga dokumento at transaksyon ng gobyerno ay iniutos na isagawa sa arabe lamang. Naging tuloy-tuloy ang pagpuntag ng wikang kupta matapos ang pagsakop ng mga arabo, na kilnailangang isulat ng obispong Sibiro ibn al-Mukapa ang Kasaysayan ng mga Amang-Simbahan, ang pangunahing aklat-pangkasaysayan ng Simbahang Ortodoks sa Ehipto sa arabe sa halip na sa kupta kagaya ng dati. Nanatili namang buhay ang wikang kupta sa mga komunidad na kristyano sa Ehipto, partikular na sa mga Ortodoks at katoliko.
Ang pag-uusig sa ilalim ng mga Mamluka ay lalong nagpabilis sa pag-puntag ng nasabing wika, hanggang sa tuluyan na nga itong napalitan ng arabe bilang wikang sinasalita ng karaniwang mamamayan. Noong ika-19 na siglo, pinangunahan ni Sirlo IV, Santo Papa ng Iskanderiya (hindi ng Roma), ang muling pagsasabuhay (revival) ng wikang kupta, katulad ng ginawa ni Benito XVI sa wikang latin ngayon lamang ika-21 siglo, sa kanyang pagka-Papa. Nananatili pa ring limitado sa simbahan at mga iskolar ng sinaunang Ehipto (aegyptologists) ang pagkakaalam at pagkabihasa sa nasabing wika.

Kaugnayan sa Sinaunang Ehipsyo

Ang relasyon sa pagitan ng wikang kupta at ng sinaunang wikang ehipsyo ay katulad ng sa latin at sa mga wikang néolatino (romanse), dahil na rin sa ispesipikasyon at pagbabagong pangwika na taglay nito.dahil narin sa iisa lng din ang bansa nito.
Industry, California

Ang Lungsod ng Industry ay isang lungsod sa California, Estados Unidos.
Ivan IV ng Rusya

Si Ivan IV Vasilyevich (Ruso: Ива́н Четвёртый, Васи́льевич​ , Ivan Chetvyorty, Vasilyevich), kilala rin bilang Ivan ang Terible, Ivan ang Nakakahindik, Ivan ang Nakakatakot, Ivan ang Nakapangingimi, o Ivan ang Nakakasindak (Ingles: Ivan the Terrible, Ivan Grozny Ruso: Ива́н Гро́зный​ ) (25 Agosto 1530, Moscow – 28 Marso [Lumang Estilo 18 Marso] 1584, Moscow) ay ang Grandeng Prinsipe ng Moscow mula 1533. Ang kanyang mahabang pamumuno ay nakapagmasid ng pananakop ng mga Khanaduhan ng Kazan, Khanaduhan ng Astrakhan, at Khanaduhan ng Sibir (Khanaduhan ng Siberia), na nagpabago sa Rusya upang maging isang multi-etniko at multikumpesyunal na estado na sumasaklaw halos sa 1 bilyong mga hektarya, na lumalaki sa panahon ng kanyang pamumuno sa tulin na tinatayang 130 mga kilometro kuwadrado sa isang araw. Pinangasiwaan ni Ivan ang maraming mga pagbabago sa paglilipat mula estadong nasyong midyibal na naging isang imperyo at lumilitaw na kapangyarihan o lakas na pangrehiyon, at naging ang unang Tsar ng isang bago at mas makapangyarihang nasyon.
Ang mga pinagmumulang makakasaysayan ay nagpapahayag ng magkakaibang mga paglalahad hinggil sa masalimuot na ugali o personalidad ni Ivan: nilarawan siyang matalino at mataimtim o mapitagan, subalit bumabaling sa mga matinding pagngangalit at maaaring bumaling sa yugtu-yugtong sumpong ng karamdaman sa pag-iisip. Ang isang natatanging sumpong ay maaaring nagresulta sa kamatayan ng kanyang inihanda at napiling tagapagmanang si Ivan Ivanovich, na humantong sa pagpapasa ng pagka-Tsar sa mas nakababatang anak na lalaki: ang mahina at maaaring may kapansanan sa pag-iisip (may retardasyong mental) na si Feodor I ng Rusya. Tinawag si Ivan IV ng Rusya ng kanyang mag kaalinsabayan bilang "Ivan Grozny", na bagaman isinasalin bilang "Terible", ay katunayang may kaugnayan sa lakas, kapangyarihan, at kahigpitan, sa halip na hilakbot, lagim, o kalupitan. Kaya't kilala rin siya bilang Ivan ang Magnipisente o Ivan ang Kahanga-hanga.
Chuzhou

Ang Lungsod ng Chuzhou ay isang lungsod sa probinsiya ng Anhui sa bansang Tsina.
Alejandro Roces, Sr.

Talambuhay

Noong 1916, binili ni Alejandro Roces ang arawang pahayagang La Vanguardia, isang babasahin na nasa wikang Kastila at nag-ugat sa pahayagang El Renacimiento, isang lathalaing pinatnugutan ni Teodoro M. Kalaw ngunit nagsara dahil sa isang kaso ng paninirang-puri sa Amerikanong si Dean Worcester noong 1923.
Itinatag ni Roces ang English Tribune noong 1925, isang pahayagang dating pinatnugutan naman ni Carlos P. Romulo. Inilunsad niya rin ang Ang Taliba. Nasakop ng tatlong pahayagang ito, na T-V-T rin kung tawagin, ang lahat ng mga uri ng mambabasa ng kapanahunan: ang Ang Taliba para sa mga bumabasa ng wikang Tagalog, ang La Vanguardia para sa mga tagapagtangkilik ng wikang Kastila, at ang English Tribune naman para sa mga sumisipi ng kopyang nasa wikang Ingles.
Naging pangunahing katunggali ni Roces sa larangan ng palathalaang pampamamahayag ang mga tinatawag na DMHM ng mga angkang Elizalde: na binubuo ng mga pahayagang El Debate (nasa wikang Kastila), Mabuhay (nasa wikang Tagalog) at The Philippines Herald (nasa wikang Ingles).